
www.burgas.bg; електронна поща: obshtina@burgas.bg

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: 1. Одобряване на задание и разрешаване изработване на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица, част от плана за регулация на Бизнес - индустриална зона Българово, с трасе от о.т.222 – о.т.257 - о.т.258 - о.т.259 - о.т.260  - о.т.261 -  о.т.262 - о.т.263 - о.т.264 до о.т.265.
2. Даване на предварително съгласие на основание чл.29, ал.1 от ЗОЗЗ, във връзка с чл.30, ал.3 от ППЗОЗЗ, за изработване на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица, част от плана за регулация на Бизнес - индустриална зона Българово, с трасе от о.т.222 – о.т.257 - о.т.258 - о.т.259 - о.т.260  - о.т.261 -  о.т.262 - о.т.263 - о.т.264 до о.т.265, преминаващи през ПИ с пл.№№000338, 147028, 000303 по КВС, землище на гр.Българово – общинска собственост.
УВАЖАЕМИ ОБЩИНСКИ СЪВЕТНИЦИ,
С Решение №32-19/18.03.2010г. на Общински съвет Бургас е одобрен Подробен устройствен план - План за регулация и застрояване /ПУП-ПРЗ/ за имот пл.№333, местност „Вая кайряк”, в землището на гр.Българово, за Бизнес индустриална зона гр.Българово – фаза окончателен проект. Решението е обнародвано в ДВ, бр.32/27.04.2010г. С акт за приключило обявяване от 12.05.2010г. решението е влязло в сила.

Имот с пл.№333 е с площ 110 917кв.м., с начин на трайно ползване – изоставена нива. За имота е съставен акт за частна общинска собственост №5203/07.08.2008г. С ПУП-ПРЗ са обособени 13 нови УПИ – УПИ I, отреден – „за обществено обслужване и озеленяване“, УПИ VIII, отреден – „за КПС и ТП“, и УПИ II, УПИ III, УПИ IV, УПИ V, УПИ VI, УПИ VII, УПИ IX, УПИ X, УПИ XI, УПИ XII и УПИ XIII, отредени – „за високо технологично производство“ и обслужващи улици.. Общата площ на УПИ е 90869кв.м. Останалата част от имот пл.№333 с площ 20048кв.м. е предвидена за обслужващи улици. С подробния устройствен план е одобрена и улична регулация на обслужваща улица за осигуряване на транспортен достъп от гр.Българово, в обвръзка с уличната мрежа в южната част на населеното място при о.т.199 до Бизнес индустриална зона гр.Българово при о.т.222. 

В комуникационно-транспортната схема към одобрения ПУП е посочена и възможност за предвиждане на пътна връзка с обхват от път ІІІ-6008 - Българово – Камено до Бизнес - индустриална зона Българово, като втори етап за реализиране. За тази пътна връзка не е провеждана процедура по допускане, изработване и одобряване на подробен устройствен план.
Предвид наличието на инвестиционни инициативи в зоната и съществуващия пътен възел на АМ Тракия е целесъобразно освен осигурен достъп от гр.Българово да се осигури и директен достъп от път ІІІ-6008 - Българово – Камено към АМ Тракия.
За целта следва да се осигури планова основа за определяне на трасета на новата пътна връзка и техническата инфраструктура за осигуряване на обслужване и захранване на Бизнес - индустриална зона Българово.
Експерти от отдел „Устройствено планиране“ на Община Бургас са изготвили служебно задание за изработването на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица от Бизнес - индустриална зона Българово, с трасе от о.т.222 – о.т.257 - о.т.258 - о.т.259 - о.т.260  - о.т.261 -  о.т.262 - о.т.263 - о.т.264 до о.т.265, съгласно изискванията на чл.125, ал.1 от ЗУТ. Новата пътна връзка е предвидена с габарит от 10м, с ширина на пътното платно – 7м, тротоар с ширина  - 1,50м от двете страни. При възможност да се предвиди изграждане и на велоалея, в съответствие с нормите посочени в Наредба №2/2004г. за планиране и проектиране на комуникационно – транспортните системи на урбанизираните територии. С Решение №236/13.04.2007г. на Министерски съвет за утвърждаване на списък на общинските пътища път №BGS1033 – път ІІІ-6008 е включен в списъка на общинските пътища, поради което не се налага съгласувателна процедура с Областно пътно управление – Бургас.
Заданието е разгледано на заседание на ОЕСУТ, проведено на 18.11.15г. С решение, обективирано в Протокол №29/18.11.15г., т.5 от дневния ред ОЕСУТ приема представеното задание.
Инвестиционното намерение е съгласувано с РИОСВ – Бургас с Решение №БС-6-ЕО/17.02.2010г. и писмо с изх.№7992/28.10.15г.
От трасето на новата пътна връзка се засягат три имота – общинска собственост, ПИ с пл.№№000338, 147028, 000303 по КВС, землище на гр.Българово, с начин на трайно ползване – полски път, ведомствен път и друга селскостопанска територия, с площи както следва: 5306м2, 55м2 и 156м2. Съгласно изискванията на чл.29, ал.1 от ЗОЗЗ, във връзка с чл.30, ал.3 от ППЗОЗЗ и във връзка с необходимостта от провеждане на процедура по промяна на предназначението на земеделските земи е необходимо Общински съвет Бургас да даде предварително съгласие за изработване на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица от Бизнес - индустриална зона Българово.

Предвид изложеното и на основание чл.21, ал.1, т.11 от ЗМСМА, чл.124а, ал.1 и ал.5, чл.124б, ал.1 от ЗУТ, чл.29, ал.1 от ЗОЗЗ, във връзка с чл.30, ал.3 от ППЗОЗЗ и като взех предвид Протокол – Решение №29/18.11.15г., т.5 от дневния ред на ОЕСУТ към Община Бургас,  Решение №БС-6-ЕО/17.02.2010г. и писмо с изх.№7992/28.10.15г. на РИОСВ – Бургас предлагам Общински съвет Бургас да вземе следното:
РЕШЕНИЕ:
1. На основание чл.21, ал.1, т.11 от ЗМСМА, чл.124а, ал.1, чл.124б, ал.1 от ЗУТ Общински съвет Бургас одобрява задание и разрешава изработване на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица, част от план за регулация на Бизнес-индустриална зона Българово, с трасе от о.т.222 – о.т.257 - о.т.258 - о.т.259 - о.т.260  - о.т.261 -  о.т.262 - о.т.263 - о.т.264 до о.т.265.
2. На основание чл.29, ал.1 от ЗОЗЗ, във връзка с чл.30, ал.3 от ППЗОЗЗ Общински съвет Бургас дава предварително съгласие за изработване на подробен  устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура, с обхват от път ІІІ-6008 - Българово – Камено до обслужваща улица, част от план за регулация на Бизнес-индустриална зона Българово, с трасе от о.т.222 – о.т.257 - о.т.258 - о.т.259 - о.т.260  - о.т.261 -  о.т.262 - о.т.263 - о.т.264 до о.т.265, за засегнатите ПИ с пл.№000338 - с площ 5306м2, ПИ с пл.№147028, с площ - 55м2 и ПИ с пл.№000303, с площ - 156м2  по КВС, землище на гр.Българово – общинска собственост.
Предварителното съгласие по т.2 е валидно за срок от 5 години.

Приложения: Решение №32-19/18.03.2010г. на Общински съвет Бургас; копие на ДВ, бр.32/27.04.2010г.; акт за приключило обявяване от 12.05.2010г.; копие от одобрен ПУП; задание за изработване на подробен устройствен план – парцеларен план /ПУП – ПП/ на нова пътна връзка и трасета на елементите на техническата инфраструктура; Протокол – Решение №29/18.11.15г., т.5 от дневния ред на ОЕСУТ към Община Бургас; Решение №236/13.04.2007г. на Министерски съвет за утвърждаване на списък на общинските пътища; Решение №БС-6-ЕО/17.02.2010г. и писмо с изх.№7992/28.10.15г. от РИОСВ-Бургас; скици на ПИ с пл.№№000338, 147028, 000303 по КВС, землище на гр.Българово.

съгласували:
инж.Чанка Коралска
Заместник кмет УТС

арх.Веселина Илиева                                     Златина Георгиева                                         Изготвил:

